کٹھالی کا طریقہ

کُٹھالی کے طریقے کو انگریزی میں cupellation کہتے ہیں۔ اس طریقے سے سونے چاندی سے ملاوٹ الگ کی جاتی ہے۔
تصغیر|LEFT|170px|گریفائیٹ کی کُٹھالی میں سونا پگھلایا جارہا ہے۔ یہ کٹھالی 1650 ڈگری سنٹی گریڈ تک برداشت کر لیتی ہے۔

کٹھالی (cupel) اس چھوٹی سی پیالی کو کہتے ہیں جس میں سونا چاندی رکھ کر پگھلائی جاتی ہے۔ یہ پیالہ یا پیالی عام طور پر جلی ہوئی ہڈیوں کی راکھ یا کھریا مٹی (chalk) سے بنائی جاتی ہے۔ جب اس میں ملاوٹ والا سونا چاندی رکھ کر بھٹی میں اتنا گرم کرتے ہیں کہ دھات پگھل جائے تو سونے چاندی کا کشتہ (oxide) نہیں بنتا لیکن سیسہ، تانبا، زنک، آرسینک، اینٹیمنی اور بسمتھ کا کُشتہ (آکسائیڈ) بن جاتا ہے۔ یہ آکسائیڈ پگھلی ہوئی حالت میں پیالی میں جذب ہو جاتے ہیں۔ ان کی کچھ مقدار بخارات (بھاپ) بن کر اُڑ جاتی ہے۔ ٹھنڈا ہونے پر جو دھات پیالی میں باقی رہ جاتی ہے وہ صرف سونے اور چاندی پر مشتمل ہوتی ہے۔ انسان یہ طریقہ قدیم زمانے سے استعمال کرتا چلا آ رہا ہے اور آج بھی یہ زیر استعمال ہے۔
سونے چاندی کو کٹھالی میں گرم کرنے سے پہلے اس میں عام طور پر سیسہ ملایا جاتا ہے جس سے کام آسان ہو جاتا ہے۔

 مزید دیکھیے 
 سونے سے چاندی الگ کرنا
 پارکیز کا طریقہ
 ملر کا طریقہ
 سایانائیڈ کا طریقہ
 املغم
 دھاتوں کا حصول
 دھاتوں کی تاریخ
 دھاتوں کی قیمتیں
 دھاتوں کی عمل پذیری

زمرہ:آلات کیمیا گری
زمرہ:چاندی
زمرہ:دھات کاری
زمرہ:دھاتیں
زمرہ:سونا
زمرہ:صنعتی عوامل
زمرہ:قیمتی معدنیات
زمرہ:کیمیا
زمرہ:کیمیاء گری
زمرہ:ویکی ڈیٹا سے مطابقت رکھنے والی مختصر تفصیل
زمرہ:زیورات سازی
زمرہ:تحلیلی کیمیاء